pythainlp/thai_wikipedia_clean_20230101 huggingface dataset:
บริษัท บัตรกรุงไทย จำกัด (มหาชน) หรือ เคทีซี (ตัวย่อตลาดหลักทรัพย์ฯ : KTC) มีสถานะเป็นหนึ่งในบริษัทลูกของ บมจ. ธนาคารกรุงไทย ที่ดูแลและดำเนินการทำธุรกิจดูแลสินเชื่อเพื่อผู้บริโภค ธุรกิจผลิตภัณฑ์สินเชื่อส่วนบุคคลและบัตรเครดิต และธุรกิจที่เกี่ยวเนื่องกับธุรกิจบัตรเครดิตทั้งหมด ได้แก่ ธุรกิจตัวกลางรับชำระค่าสาธารณูปโภคทุกประเภท (ค่าไฟฟ้า, ประปา, โทรศัพท์และโทรคมนาคม), ธุรกิจตัวแทนช่วงจัดจำหน่าย( ทราเวล เอเจนท์เวนเดอร์) โรงแรมสถานที่ท่องเที่ยวรวมถึงบัตรโดยสารสายการบิน และ บริการตัวแทนช่วงนายหน้าประกันภัยและวินาศภัย (อินชัวรันส์ โบรกเกอร์) ภายใต้การกำกับเป็นบริษัทผู้ถือใบอนุญาตการให้บริการบัตรเครดิตที่ไม่ใช่สถาบันการเงิน (None Bank) ให้บริการออกบัตรเครดิตบุคคลธรรมดาและนิติบุคคล และใบอนุญาตผู้ให้บริการตัวกลางรับชำระเงินแทน บริษัทมีพนักงานจำนวนประมาณ 1,800 คน (ปี 2561) มีผู้ถือหุ้นรายใหญ่ที่สุดในบริษัทฯ คือ ธนาคารกรุงไทย เป็นผู้ถือหุ้นสัดส่วน 49.45 % ของหุ้นที่ตราไว้(31 ธันวาคม 2561)
บริษัท บัตรกรุงไทย จำกัด (มหาชน) หรือ เคทีซี จดทะเบียนเป็นนิติบุคคล จัดตั้งขึ้นเมื่อวันที่ 4 ธันวาคม 2539 ด้วยทุนจดทะเบียนเริ่มต้นจำนวน 50 ล้านบาท จากนั้นบริษัทขออนุญาต กลต. นำบริษัทเข้าเพื่อเปิดการซื้อขายหุ้นเป็นการทั่วไปในตลาดหลักทรัพย์ฯ และได้จดทะเบียนแปรสภาพจากบริษัทจำกัดเป็นบริษัทจำกัด (มหาชน) ชื่อว่า บริษัท บัตรกรุงไทย จำกัด (มหาชน) เมื่อวันที่ 2 กรกฎาคม 2545 และ ได้เปิดการเข้าซื้อขายในตลาดหลักทรัพย์แห่งประเทศไทย ตั้งแต่เดือนตุลาคม 2545 และจนถึงปัจจุบัน ปี 2561 บริษัทได้รับเลือกเพื่อจัดกลุ่มอันดับความน่าเชื่อถือระดับกลุ่ม SET of 50 ดัชนีราคาหุ้นตลาดหลักทรัพย์แห่งประเทศไทย กลุ่มอันดับมูลค่าการซื้อขายและราคาดัชนีตลาดสูงสุด 50 บริษัทแรกจากข้อมูลสิ้นปี 2561 บริษัทมีมูลค่าการตลาดรวม 78,639 ล้านบาท บัตรกรุงไทยมีบัญชีลูกค้าปัจจุบันทั้งสิ้นโดยรวมที่จำนวน 3.3 ล้านบัญชี โดยสถานภาพลูกค้าร้อยละ 50 ที่มีหรือราว 1.6 ล้านบัญชีนั้นมาจากในกรุงเทพมหานครและปริมณฑล จากข้อมูล 31 มีนาคม 2561 มีสัดส่วนโครงสร้างหลักรายได้ของบริการออกบัตรเครดิตร้อยละ 70 โดยอีกประมาณร้อยละ 30 ของการปล่อยสินเชื่อบุคคล และบริการของประเภทอื่นๆ
ธุรกิจบัตรเครดิตทั้งหมดแบ่งเป็นภาคของ ฝั่งผู้ที่ออกบัตรให้(ลูกค้ารายย่อยทั่วไป) และ ฝั่งผู้ร่วมคู่สัญญาตัวแทนในการรับบัตรเครดิต(ร้านค้ารายย่อย และ เชนเมอร์เซนไดซ์) โดยธุรกิจออกบัตรเครดิต เริ่มตั้งแต่จัดหาลูกค้าบัตรเครดิต อนุมัติวงเงินให้กับผู้ถือบัตร กำกับดูแลการใช้จ่ายบัตรเครดิต การรับชำระหนี้และการติดตามหนี้ โดยที่ธนาคารและบริษัทผู้ออกบัตรมีรายได้ค่าธรรมเนียมการทำรายการและดอกเบี้ยรับ โดยบัตรกรุงไทยได้รับอนุญาตให้ออกบัตรโดยมีตราสัญลักษณ์ วีซ่า มาสเตอร์การ์ด และเจซีบี ยังมีการออกบัตรประเภทบัตรร่วมกับพันธมิตรการค้า และบัตรออกร่วมกับสถาบันศิษย์เก่าและองค์กรที่มิได้แสวงหากำไร เช่น สมาคมนักการบินไทย เป็นต้น นอกจากนี้ยังมีบริการบัตรเงินสดล่วงหน้า ส่วนธุรกิจร้านค้ารับบัตรเครดิต เกี่ยวข้องกับร้านค้าที่รับชำระสินค้าและบริการด้วยบัตรเครดิต โดยบริษัทจะคัดเลือกและติดตั้งเครื่องรูดบัตรให้ร้านค้าเพื่อกำกับดูแลการอนุมัติ การรับชำระสินค้าหรือบริการจากผู้ถือบัตร โดยบริษัทได้รายได้จากค่าธรรมเนียม
บริษัท บัตรกรุงไทย จำกัด (มหาชน)
ยุนกวาน
ยุนกวาน (윤관, 12 กรกฎาคม 1583-15 มิถุนายน 1654) ขุนพลแห่ง ราชวงศ์โครยอ เป็นที่รู้จักจากการฝึกทหาร 1,017 นายและนำทัพออกรบได้ชัยชนะเหนือชนเผ่า หนี่เจิน
ยุน กวาน มาจากตระกูลยุนแห่งพาพยองอาชีพทหารของเขาเริ่มต้นเมื่อเขาสอบผ่าน ควากอ หรือจอหงวนของเกาหลีฝ่ายบู๊หรือฝ่ายทหาร จากหนังสือประวัติศาสตร์ตระกูลยุนบันทึกไว้ว่า ยุนกวานเกิดเมื่อวันที่ 12 กรกฎาคม ค.ศ. 1040 (พ.ศ. 1583) และถึงแก่กรรมเมื่อวันที่ 15 มิถุนายน ค.ศ. 1111 (พ.ศ. 1654) อนุสาวรีย์ขนาดใหญ่ของเขาตั้งอยู่ในสวนสาธารณะเล็กๆ ใกล้สถานีรถไฟ
วีซา
วีซา (, ; หรือรูปแบบว่า VISA) เป็นบริษัทข้ามชาติให้บริการด้านการเงินสัญชาติอเมริกัน มีสำนักงานใหญ่ตั้งอยู่ที่เมืองฟอสเตอร์ซิตี รัฐแคลิฟอร์เนีย สหรัฐอเมริกา โดยการชำระเงินด้วยวิธีการโอนเงินด้วยระบบอิเล็กทรอนิกส์ (ETF) ภายใต้แบรนด์ของวีซา อย่างบัตรเครดิต บัตรของขวัญ และบัตรเดบิต วิซาไม่ได้เป็นผู้ออกบัตร เสนอให้ใช้บัตร หรือกำหนดราคาหรือค่าธรรมเนียมกับผู้ใช้บัตร แต่วีซาให้สถาบันทางการเงินที่ใช้ตราสัญลักษณ์วีซาเป็นผู้จ่ายกับผลิตภัณฑ์ที่ใช้ ทั้งบัตรเครดิต บัตรเดบิต บัตรเติมเงิน และบริการเงินสด ในปี ค.ศ. 2015 รายงานนิลสันรายงานว่า ในอุตสาหกรรมบัตรเครดิต วีซาเน็ต (VisaNet) ได้มีการดำเนินธุรกกรรม 100 พันล้านครั้งในระหว่างปี 2014 ด้วยจำนวนเงิน 6.8 ล้านล้านเหรียญสหรัฐ
วีซาดำเนินกิจการในทุกส่วนของโลก (เว้นแอนตาร์กติกา) การดำเนินธุรกรรมแทบทั้งหมดผ่านวีซาเน็ต ซึ่งเป็นหนึ่งในสี่อำนวยความสะดวกด้านหลักประกัน ศูนย์ข้อมูลตั้งอยู่ที่แอชเบิร์น รัฐเวอร์จิเนีย, ไฮแลนส์แรนช์ รัฐโคโลราโด, ลอนดอน และสิงคโปร์
วีซาเป็นองค์กรบัตรชำระเงิน (รวมบัตรเดบิตและบัตรเครดิต) ที่ใหญ่ที่สุดเป็นอันดับ 2 รองจากไชนายูเนียนเพย์ที่แซงไปในปี 2015 โดยดูจากจำนวนการใช้เงินประจำปีและจำนวนบัตรที่ออก เหตุเพราะด้วยยูเนียนเพย์มีการใช้งานในตลาดจีนจำนวนมาก ส่วนวีซามีการใช้มากกว่าในส่วนที่เหลือของโลก เว้นแต่จีน โดยมีส่วนแบ่งทางการตลาดการใช้บัตรทั่วโลกร้อยละ 50 ไม่รวมจีน
วีซ่า (บัตรเครดิต)
คยองแดซึง
คยองแดซึง (,1697-4 สิงหาคม 1726) ผู้นำทางทหารคนที่ 3 ที่ปกครองช่วงปลายยุค ราชวงศ์โครยอ ต่างจากผู้นำคนก่อน นายพลคยองได้เข้ามาแก้ไขปัญหาของโครยอและช่วยให้ประชาชนมีความเป็นอยู่ดีขึ้นจนได้รับความนิยมจากประชาชนทำให้เป็นที่อิจฉาของกษัตริย์ พระเจ้ามย็องจงแห่งโครยอ การปกครองแบบเผด็จการทหารของเขาเหนือโครยอหมายถึงช่วงเวลาสั้นๆ แห่งสันติภาพภายในอาณาจักรที่ถูกทำลายล้างจากสงคราม
ท่าอากาศยานนานาชาติคลาร์ก
ท่าอากาศยานนานาชาติคลาร์ก  เป็นท่าอากาศยานที่เปรียบเสมือนประตูสู่เมืองแอนเจลิสและมาบาลาคัต ซึ่งอยู่ห่างจากมะนิลาไปทางทิศตะวันตกเฉียงเหนือ 80 กิโลเมตร ท่าอากาศยานตั้งอยู่ในจังหวัดปัมปังกา และเชื่อมต่อกับทางด่วนซูบิก–คลาร์ก–ตาร์ลัก
เตมู ปุกกี
เตมู เอย์โน อันเตโร ปุกกี  เป็นนักฟุตบอลชาวฟินแลนด์ ปัจจุบันเล่นตำแหน่งกองหน้าให้กับนอริชซิตีในพรีเมียร์ลีก และทีมชาติฟินแลนด์ เขาเริ่มต้นอาชีพกับสโมสรเคทีพี และย้ายไปเซบิยาในปี 2008 ซึ่งเขาได้ลงเล่นให้กับทีมชุดใหญ่ในลาลิกาเพียงนัดเดียว ต่อมาเขาย้ายไปเล่นให้กับสโมสรโฮยีโก ในประเทศบ้านเกิดของเขา ต่อมาเขาก็ได้ย้ายไปเล่นให้กับชัลเคอ 04, เซลติก และเปรินปือ ต่อมาในปี 2018 เขาเซ็นสัญญากับนอริชซิตี และได้รับเลือกให้ติดทีมยอดเยี่ยมของอีเอฟแอลแชมเปียนชิป ฤดูกาล 2018–19 ปุกกีลงเล่นให้กับทีมชาตินัดแรกในปี 2009
เซบิยา (เยาวชน)
กอตกา
กอตกา เป็นเมืองแห่งหนึ่งบนชายฝั่งอ่าวฟินแลนด์ บริเวณปากแม่น้ำคีมิ ตั้งอยู่ในภูมิภาค Kymenlaakso ทางตอนใต้ของประเทศฟินแลนด์ เมืองมีประชากร 52,899 คน (31 มกราคม ค.ศ. 2019) และมีพื้นที่ 949.77 ตารางกิโลเมตร โดยพื้นที่ส่วนใหญ่ ซึ่งมีขนาด 678.45 ตารางกิโลเมตร เป็นน้ำ ความหนาแน่นของประชากรอยู่ที่ 194.99 คนต่อตารางกิโลเมตร ย่านใจกลางเมืองตั้งอยู่บนเกาะ Kotkansaari
กอตกามีท่าเรือสำคัญที่สานสัมพันธ์การค้าระหว่างฟินแลนด์กับรัสเซีย
กอตกามีเมืองพี่น้องและเมืองฝาแฝดดังต่อไปนี้:
รายชื่อพิพิธภัณฑ์ที่มีผู้เข้าชมมากที่สุด
บทความนี้แสดงรายการ พิพิธภัณฑ์ที่มีผู้เยี่ยมชมมากที่สุดในโลก ตามการจัดอันดับโดย Art Newspaper Review Visitor Figures (เมษายน 2018) และดัชนีพิพิธภัณฑ์ของสมาคมการบันเทิงตามท้องเรื่อง (THA) และบริษัทวิศวกรรมเออีคอม (AECOM) (พฤษภาคม 2018) โดยรวมพิพิธภัณฑ์ที่มีผู้เข้าชมมากกว่าสองล้านคนต่อปี
รายการประกอบด้วยพิพิธภัณฑ์ศิลปะ (หอศิลป์) พิพิธภัณฑ์ประวัติศาสตร์ พิพิธภัณฑ์ประวัติศาสตร์ธรรมชาติหรือธรรมชาติวิทยา และพิพิธภัณฑ์วิทยาศาสตร์ แต่ไม่รวมถึงแหล่งโบราณคดีหรืออนุสรณ์สถานทางประวัติศาสตร์
Includes visitors recorded at all three Metropolitan Museum of Art sites, such as the 505,590 visitors recorded at the Met Breuer.&lt;br&gt;
Statistics refer to the fiscal year ending 30 June 2017.&lt;br&gt;
Includes only the visitors recorded at the main museum in Taipei, and not the 991,666 visitors recorded at the Southern Branch.&lt;br&gt;
ซัคเซิน-ไวมาร์-ไอเซนัค
ซัคเซิน-ไอเซนัค
อาทิตย์ บุตรจินดา
อาทิตย์ บุตรจินดา เป็นนักฟุตบอลชาวไทย ปัจจุบันลงเล่นในตำแหน่งกองหน้า ให้กับบุรีรัมย์ ยูไนเต็ด ในไทยลีก
อาทิตย์ ลงเล่นฟุตบอลอาชีพครั้งแรกกับ บุรีรัมย์ ยูไนเต็ด ในปี พ.ศ. 2555 ก่อนถูกปล่อยยืมให้กับสุรินทร์ ซิตี้ พิจิตร ชัยนาท ฮอร์นบิล ในช่วงปี พ.ศ. 2557–2559 ทีมละ 1 ปี ตามลำดับ ในปี พ.ศ. 2560 เขาได้ย้ายเข้าร่วมทีมการท่าเรือก่อนถูกปล่อยยืมให้กับชลบุรี ในช่วงกลางปี พ.ศ. 2562 และโปลิศ เทโร ในช่วงต้นปี พ.ศ. 2563 และในเดือนสิงหาคม พ.ศ. 2565 เขาได้ย้ายกลับสู่บุรีรัมย์อีกครั้งหนึ่ง
ในวันที่ 29 ธันวาคม พ.ศ. 2560 อาทิตย์ได้ย้ายมาร่วมทีมการท่าเรืออย่างเป็นทางการ ต่อมาในวันที่ 11 มีนาคม พ.ศ. 2561 อาทิตย์ทำประตูแรกในนามสโมสรในเกมลีกนัดที่การท่าเรือเปิดบ้านเอาชนะอุบล ยูไนเต็ด ไปได้ 1–0 ต่อมาในวันที่ 9 กันยายน พ.ศ. 2561 อาทิตย์ทำประตูที่ 2 ในลีกในนัดที่การท่าเรือเปิดบ้านเสมอชัยนาท ฮอร์นบิล 1–1
ในเดือนสิงหาคม พ.ศ. 2565 อาทิตย์ได้ย้ายกลับสู่บุรีรัมย์ ยูไนเต็ดอีกครั้ง โดยเขาเซ็นสัญญากับสโมสร 4 ปี และได้ลงเล่นนัดแรกให้แก่สโมสรเมื่อวันที่ 13 สิงหาคม พ.ศ. 2565 ในฐานะตัวสำรองในนัดเปิดฤดูกาลไทยลีก ฤดูกาล 2565–66 ที่ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 5 ธันวา 2550 2–1 ต่อมาในวันที่ 2 พฤศจิกายน พ.ศ. 2565 การแข่งขันช้าง เอฟเอคัพ 2565–66 รอบ 64 ทีมสุดท้าย เขาทำประตูช่วยให้ทีมเปิดบ้านเอาชนะสมุทรปราการ ซิตี้ 5–1 ผ่านเข้าสู่รอบ 32 ทีมสุดท้ายได้สำเร็จ
เจ้าหญิงเอลิซาเบธ ซิบิลลีแห่งซัคเซิน-ไวมาร์-ไอเซนัค
เจ้าหญิงพอลลีนแห่งซัคเซิน-ไวมาร์-ไอเซนัค
แกรนด์ดยุกชาร์ล อเล็กซานเดอร์แห่งซัคเซิน-ไวมาร์-ไอเซนัค
เอากุสตาแห่งซัคเซิน-ไวมาร์-ไอเซนัค
กลุ่มดัชชีเออร์นิสทีน
ปัญหาของดิฟฟีเฮลแมน
ปัญหาของดิฟฟีเฮลแมน  เป็นปัญหาเชิงคณิตศาสตร์ที่ออกแบบโดยวิทฟิลด์ ดิฟฟี และมาร์ติน เฮลแมน ว่าด้วยวิทยาการเข้ารหัสลับแบบสมมาตร แรงจูงใจสำหรับปัญหานี้มาจากว่า การเข้ารหัสลับในหลายรูปแบบจะใช้ฟังก์ชันทางเดียว ซึ่งเป็นกระบวนการทางคณิตศาสตร์ที่สามารถประมวลผลได้อย่างรวดเร็วแค่ในทิศทางเดียว กล่าวคือระบบเหล่านี้จะสามารถเข้ารหัสข้อมูลอิเล็กทรอนิกส์ได้ง่าย แต่การถอดรหัสนั้นจะเป็นไปได้ยาก ปัญหาดังกล่าวมีดังต่อไปนี้
กำหนดให้ formula_1 เป็นเซตของสมการพีชคณิต แล้วให้ formula_2 และ formula_3 แล้วถ้ารู้ค่าของ formula_4 กับ formula_5 จงหาค่าของ formula_6
ยกตัวอย่างเช่น ในการสลับกุญแจดิฟฟีเฮลแมน หากผู้ส่งมีกุญแจส่วนตัว formula_7 ผู้รับมีกุญแจส่วนตัว formula_8 และทั้งคู่มีกุญแจสาธารณะ formula_4 กับ formula_5 นักดักฟังจะสามารถเข้าถึงค่าของ formula_4 กับ formula_5 ได้เท่านั้น ผู้ส่งและผู้รับสามารถหาค่าของ formula_6 ได้ง่าย แต่นักดักฟังจะหาค่าได้ยากเนื่องจากในความเป็นจริงจะต้องใช้เวลานานมากในการหาค่า formula_7 และ formula_8 จากค่า formula_4 และ formula_5
ในวิทยาการเข้ารหัสลับ มีการคาดคะเนว่าการแก้ไขปัญหาของดิฟฟีเฮลแมนนั้นจะทำได้ยาก ซึ่งเรียกว่า สันนิษฐานของดิฟฟีเฮลแมน ปัญหาดังกล่าวได้ผ่านการพิจารณามาหลายทศวรรษแล้ว แต่ในปัจจุบันก็ยังไม่พบวิธีการแก้ปัญหานี้โดยไม่มีความซับซ้อน อย่างไรก็ตาม ในปี 2006 ได้มีการแผยแพร่วิธีการแก้ไขปัญหานี้โดยการคำนวณผ่านลอการิทึ่มแบบไม่ต่อเนื่อง กล่าวคือสามารถหาค่าของ formula_7 เมื่อรู้ค่าของ formula_19 และ formula_4 ได้ แต่การคำนวณดังกล่าวก็ยังมีข้อถกเถียงว่ามีความซับซ้อนไม่แพ้ปัญหาของดิฟฟีเฮลแมน
โชรุม
โชรุม  เป็นเมืองทางตอนเหนือของอะนาโตเลียและเป็นเมืองเอกของจังหวัดโชรุมในประเทศตุรกี ตั้งอยู่ห่างไปประมาณ 244 กม. (152 ไมล์) จากอังการาและ 608 กม. (378 ไมล์) สำหรับอิสตันบูล เมืองนี้มีความสูง 801 ม. (2,628 ฟุต) เหนือระดับน้ำทะเลและมีพื้นที่ 12,820 กม2 (4950 ไมล์2) จากการสำรวจสำมะโนประชากรปี 2016 มีประชากร 237,000 คน
โชรุมป็นที่รู้จักกันดีในเรื่องแหล่งโบราณคดีชาวฟรีเจียและฮิไตต์, น้ำพุร้อน และขนมถั่วเขียวคั่วพื้นเมืองที่รู้จักกันทั่วประเทศในชื่อ leblebi
เจ-โฮป
ช็อง โฮ-ซ็อก (; เกิด 18 กุมภาพันธ์ ค.ศ. 1994) เป็นที่รู้จักกันดีในชื่อ เจ-โฮป เป็นแร็ปเปอร์ นักแต่งเพลง นักเต้น โปรดิวเซอร์เพลงชาวเกาหลีใต้ รู้จักกันดีในฐานะสมาชิกบอยแบนด์เกาหลีใต้ บีทีเอส ภายใต้สังกัดบิกฮิตเอนเตอร์เทนเมนต์
เจโฮปเปิดตัวมิกซ์เทปเดี่ยวในชื่อ 'Hope World' ครั้งแรกในวันที่ 1 มีนาคม 2018 อัลบั้มนี้ได้รับการต้อนรับเป็นอย่างดี เปิดตัวด้วยอันดับ 63 (และจุดสูงสุดที่ตามมาคืออันดับที่ 38) ทำให้เขากลายเป็นศิลปินเดี่ยวของเกาหลีที่มีอันดับชาร์ตเพลงสูงสุดในBillboard 200 ในช่วงเวลาของการปล่อยมิกซ์เทป ในวันที่ 27 กันยายน 2019 เขาได้ปล่อยเพลง”Chicken Noodle Soup” featuring Becky G. ในวันที่ 12 ตุลาคม 2019 ซิงเกิ้ลเดี่ยวของเขาเปิดตัวที่อันดับ 81 ใน US "Billboard" Hot 100 ซึ่งทำให้เขาเป็นสมาชิกคนแรกของ BTS ที่มีเพลงฮอตฮิต 100 อันดับภายใต้ชื่อของเขาเอง
เจโฮป มีชื่อเกิดว่า จองโฮซอก ( เกาหลี :  정호석 ) เกิดวันที่ 18 กุมภาพันธ์ 1994 ในควังจู ประเทศเกาหลีใต้ เขาอาศัยอยู่กับพ่อแม่และพี่สาว ในช่วงก่อนที่จะเดบิวต์กับ บีทีเอส เขาเคยเป็นส่วนหนึ่งของทีมเต้นใต้ดิน Neuron และเคยเข้าเรียนเต้นที่ Gwangju Music Academy เป็นเวลาหกปีตั้งแต่ชั้นประถมศึกษาปีที่ 4 ถึงชั้นปีแรกในโรงเรียนมัธยมปลาย เจโฮปเป็นที่รู้จักกันดีในเรื่องทักษะการเต้นที่ดีมากตั้งแต่ก่อนเดบิวต์ เขาได้รับรางวัลในการเต้นมากมาย รวมถึงเป็นอันดับหนึ่งในการแข่งขันเต้นระดับชาติในปี 2008 ทักษะการเต้นของเขาทำให้เขาได้รับความสนใจและทำให้เขาได้ออดิชั่นเป็นเด็กฝึกหัดไอดอล เจโฮป เดบิวต์ในฐานะสมาชิกของ BTS ในมิถุนายน 2013 ปัจจุบันมีตำแหน่งเป็นผู้นำในด้านการเต้นของบีทีเอส
ชื่อการแสดงของเขา "เจ-โฮป"  มาจากความปรารถนาของเขาในการเป็นตัวแทนความหวังของแฟนเพลง รวมถึงการเป็น "ความหวังของบีทีเอส" นอกจากนี้ยังมีการอ้างอิงถึงตำนานของกล่องแพนโดรา ซึ่งหลังจากเปิดกล่อง ความชั่วร้ายทั้งหมดที่อยู่ในกล่องได้ถูกปล่อยสู่โลก สิ่งเดียวที่เหลืออยู่ก็คือความหวัง
ระดับประถม Seoil Elementary School
ระดับมัธยมต้น Ilgok Middle School
ระดับมัธยมปลาย Kukje High School
ระดับปริญญาตรี Global Cyber ​​University สาขา Broadcasting and Entertainment
กำลังศึกษาระดับปริญญาโทที่ Hanyang Cyber ​​University สาขา Advertising Media
ผลงานในฐานะนักแต่งเพลง.
เพิ่มเติม: เพลงที่เขียนโดยเจโฮป
ดูข้อมูลเพิ่มเติม: ผลงานวิดีโอของบีทีเอส
เขตคาวาซากิ
เขตคาวาซากิ  เป็นหนึ่งในเจ็ดเขตของนครคาวาซากิ จังหวัดคานางาวะ ประเทศญี่ปุ่น และถือเป็นเขตศูนย์กลางของนครคาวาซากิ เขตคาวาซากิมีจำนวนประชากรประมาณ 216,826 คน มีขนาดพื้นที่ทั้งสิ้น และมีความหนาแน่นของประชากร 5,530 คนต่อตารางกิโลเมตร เขตคาวาซากิมีโคเรียทาวน์ซึ่งเป็นย่านที่อยู่อาศัยของชาวเกาหลีที่ใหญ่ที่สุดเป็นอันดับสองของญี่ปุ่น
เขตคาวาซากิตั้งอยู่ทางทิศตะวันออกเฉียงเหนือของจังหวัดคานางาวะ อยู่ทางทิศตะวันออกของนครคาวาซากิ มีอาณาเขตทางทิศเหนือติดกับมหานครโตเกียว โดยมีแม่น้ำทามะเป็นเส้นแบ่งอาณาเขต ทิศตะวันออกและทิศใต้ติดกับอ่าวโตเกียว พื้นที่ส่วนใหญ่ของเขตคาวาซากิเป็นพื้นที่จากการถมทะเล
แขวงชูโอ (ซางามิฮาระ)
แขวงชูโอ  เป็นหนึ่งในสามแขวงการปกครองของนครซางามิฮาระ จังหวัดคานางาวะ ประเทศญี่ปุ่น เป็นแขวงที่ตั้งอยู่บริเวณใจกลางเมือง
แพ็คเปอร์เซ็นต์
แพ็คเปอร์เซนต์ (อังกฤษ:100%;เกาหลี:백퍼센트) เป็นกลุ่มบอยแบนด์เกาหลีใต้ สังกัด TOP Media ซึ่งสร้างขึ้นโดย แอนดี้ ลี แห่งชินฮวา เปิดตัวครั้งแรกในเดือนกันยายน 2012 ด้วยซิงเกิ้ล "We, 100%" ประกอบด้วยสมาชิกเจ็ดคน ได้แก่ ร็อกฮยอน, จงฮวัน, ชานยง, ฮย็อกจิน, มินอู, ซังฮุน และ ชางบอม ต่อมา ซังฮุน ได้ถอนตัวไปตั้งแต่ปี 2014 และ ชางบอม ถอนตัวไปในปี 2016 ในขณะที่หัวหน้าวงอย่าง มินอู เสียชีวิตในเดือนมีนาคม 2018 เนื่องจากภาวะหัวใจล้มเหลว
รายชื่อต่อไปนี้คือสมาชิกวง
- Real 100% (intro)
-Want You Back
-Only U
-Flavour
-Why
รายชื่อพิพิธภัณฑ์ศิลปะที่มีผู้เข้าชมมากที่สุด
บทความนี้แสดงรายการ พิพิธภัณฑ์ศิลปะ (หอศิลป์) ที่มีผู้เยี่ยมชมมากที่สุดในโลก ตามที่ระบุโดยการสำรวจตัวเลขผู้เยี่ยมชมจาก "Art Newspaper" (เมษายน 2019) และดัชนีพิพิธภัณฑ์ของสมาคมการบันเทิงตามท้องเรื่อง (TEA) และบริษัทวิศวกรรมเออีคอม (AECOM)
รายการประกอบด้วยพิพิธภัณฑ์ศิลปะที่มีผู้เข้าชมมากกว่าหนึ่งล้านคนต่อปี และมีการจัดแสดงผลงานศิลปะเป็นจุดประสงค์หลักของพิพิธภัณฑ์
พิพิธภัณฑ์แห่งชาติแห่งอัมสเตอร์ดัม
วัดแซ็ง-แฌร์แม็ง-เด-เพร
นิติพงษ์ เสลานนท์
นิติพงษ์ เสลานนท์ เป็นนักฟุตบอลชาวไทย ปัจจุบันเล่นตำแหน่งกองหลังให้กับแบงค็อก ยูไนเต็ด ในไทยลีก เขาเคยมีชื่อติดทีมชาติไทยในการแข่งขันคิงส์คัพ ครั้งที่ 46 (พ.ศ. 2561)
หน่วยปฏิบัติการสายลับชีลด์
สตีฟ อะโอะกิ
จ็องกุก
ช็อน จ็อง-กุก (; เกิด 1 กันยายน ค.ศ. 1997) รู้จักกันในชื่อ จ็องกุก เป็นนักร้องและนักแต่งเพลงชาวเกาหลีใต้ จ็องกุกเปิดตัวในฐานะสมาชิกบอยแบนด์เกาหลีใต้ บีทีเอส ในปี ค.ศ. 2013
จอนจองกุก/ช็อน จ็อง-กุก ( เกาหลี : 전정국 ) เกิดเมื่อวันที่ 1 กันยายน 1997 ที่ปูซาน ประเทศเกาหลีใต้ ครอบครัวของเขาประกอบด้วยพ่อแม่และพี่ชาย สมัยเด็กจองกุกเคยมีความฝันที่จะเป็นนักแบดมินตัน แต่หลังจากที่ได้เห็นการแสดงของวง G-Dragon ในเพลง " Heartbreaker " ทางโทรทัศน์ก็ทำให้เขาอยากเป็นนักร้อง
ในปี 2011 จองกุกได้เข้าร่วมออดิชั่นแสดงความสามารถพิเศษในรายการ Superstar K รอบออดิชั่นที่แดกู แม้ว่าเขาจะไม่ได้รับเลือกให้ผ่านเข้ารอบ แต่นั่นก็ทำให้เขาได้รับข้อเสนอจากบริษัทบันเทิง 7 แห่ง ก่อนที่เขาจะเลือกเป็นเด็กฝึกในสังกัด Big Hit Entertainment เพราะได้เห็นการแสดงของ RM (ซึ่งปัจจุบัน RM ก็ได้กลายมาเป็นหัวหน้าวง BTS) เพื่อฝึกทักษะการเต้นสำหรับเตรียมเดบิวต์ จองกุกได้มีโอกาสเดินทางไปเรียนเต้นที่ลอสแอนเจลิส ในช่วงฤดูร้อนปี 2012 ก่อนจะได้เดบิวต์อย่างเป็นทางการในฐานะสมาชิกวง BTS ในเดือนมิถุนายน ปี 2013
สปอร์ติงเดคีคอน
ราซิงเดซานตันเดร์
แอทเลติกบิลบาโอ
โซเซียดัดเดปอร์ติบาอูเอสกา
เรอัลบายาโดลิด
ออร์กี
ในการใช้คำในสมัยใหม่, อย่างคำว่า ออร์กี เป็นปาร์ตี้เซ็กส์ที่แขกได้เข้ามีส่วนร่วมแบบเปิดและไม่จำกัดในกิจกรรมทางเพศหรือเพศสัมพันธ์หมู่
ผู้เข้าร่วมของพวกนิยมสลับคู่ไม่ได้สอดคล้องกับการกำหนดนี้เสมอไป เพราะในผู้เข้าร่วมของพวกนิยมสลับคู่หลายคนจะมีคู่ร่วมทางเพศหลายคนที่อาจจะรู้จักกันหรืออย่างน้อยก็มีคนธรรมดาสามัญบางคนในระดับเศรษฐกิจ ความสำเร็จการศึกษา หรือคุณลักษณะที่ใช้ร่วมกันอื่นๆ พวกนิยมสลับคู่บางคนได้ยืนยันว่า ออร์กี นั้นตรงข้ามกับปาร์ตี้เซ็กส์ ต้องมีการเปิดเผนตัวตนของคู่ร่วมทางเพศเพื่อละทิ้งการมีเพศสัมพันธ์อย่างสมบูรณ์ ประเภทอื่นๆของคำว่า "ปาร์ตี้เซ็กส์" อาจจะไม่ค่อยดีเท่าไรด้วยการติดป้าย
การเข้ามีส่วมร่วมใน"ออร์กี"เป็นจินตนาการทางเพศที่พบบ่อยและการมีเพศสัมพันธ์หมู่กับเป้าหมายที่เป็นผู้บริโภคประเภทย่อยในภาพยนตร์ลามก
คำนี้ยังใช้คำเปรียบเทียบในการแสดงออก เช่น "ออร์กีในสีสัน"(orgy of colour) หรือ "ออร์กีในการทำลาย"(orgy of destruction) เพื่อบ่งบอกส่วนเกิน, มากเกินไป คำว่า "orgiastic" ไม่ได้หมายถึงเพศสัมพันธ์หมู่และอยู่ใกล้กับรากฐานดั้งเดิมและการใช้คำอุปมา
กลุบอัตเลติโกโอซาซูนา
กลุบเดปอร์ตีโบนูมันเซียเดโซเรีย
แอร์ราเซเด อัสปัญญอล
อัตเลติโกมาดริดในฤดูกาล 2016–17
อัตเลตีโกมาดริดในฤดูกาล 2015–16
อัตเลติโกมาดริดในฤดูกาล 2017–18
สโมสรฟุตบอลอัตเลติโกเดมาดริด
สปอร์ติกกลูบีดีบรากา
เกตเวย์ (โทรคมนาคม)
เกตเวย์  เป็นส่วนหนึ่งของอุปกรณ์เครือข่ายและโทรคมนาคม ช่วยให้ข้อมูลไหลจากเครือข่ายหนึ่งไปยังอีกเครือข่ายหนึ่ง เกตเวย์มีความแตกต่างจากเราเตอร์และเนตเวิร์กสวิตช์ เพราะใช้มากกว่า 1 โพรโทคอล และสามารถทำงานที่ใดก็ได้ใน 7 ชั้นของระบบเชื่อมต่อโครงข่ายในแบบจำลองโอเอสไอ (OSI 7 Layers)
นอกจากนี้คำว่าเกตเวย์ยังสามารถอ้างถึงคอมพิวเตอร์หรือโปรแกรมคอมพิวเตอร์ที่กำหนดค่าไว้เพื่อทำงานของเกตเวย์เช่นเกตเวย์เริ่มต้นหรือเราเตอร์อีกด้วย
Gateway (telecommunications)
ท่าอากาศยานนานาชาติอีโลอีโล
ท่าอากาศยานนานาชาติอีโลอีโล  หรือ ท่าอากาศยานอีโลอีโล หรือ ท่าอากาศยานคาบาตูอัน ซึ่งตั้งตามชื่อของเทศบาลคาบาตูอัน อันเป็นที่ตั้งของท่าอากาศยาน หรือบางครั้งก็เรียกว่า ท่าอากาศยานซันตาบาร์บารา ตามชื่อเทศบาลอีกแห่งที่อยู่ใกล้เคียง เป็นท่าอากาศยานที่ตั้งอยู่ในจังหวัดอีโลอีโล ประเทศฟิลิปปินส์ เปิดให้บริหารเชิงพาณิชย์ตั้งแต่วันที่ 14 มิถุนายน ค.ศ. 2007 หลังจากการวางแผนและก่อสร้างร่วมทศวรรษ เพื่อแทนที่ท่าอากาศยานมันดูรีเอาที่เคยใช้งานมากว่า 70 ปี ท่าอากาศยานนานาชาติอีโลอีโลเป็นท่าอากาศยานที่มีผู้โดยสารมากเป็นอันดับที่ 4 ของประเทศ และเป็นท่าอากาศยานมาตรฐานนานาชาติแห่งแรกในเขตคันลูรังคาบีซายาอันและเกาะปาไนย์ โดยท่าอากาศยานแห่งนี้ตั้งอยู่ที่เทศบาลคาบาตูอัน ห่างจากอีโลอีโลซิตีไปทางทิศตะวันตกเฉียงเหนือ
ยัน ออบลัก
ยัน ออบลัก (; เกิด 7 มกราคม ค.ศ. 1993) เป็นนักฟุตบอลชาวสโลวีเนีย ปัจจุบันเล่นตำแหน่งผู้รักษาประตูให้กับอัตเลติโกเดมาดริดและทีมชาติสโลวีเนีย
ออบลักเซ็นสัญญากับไบฟีกาเมื่ออายุได้ 17 ปี เขามีส่วนช่วยให้ทีมคว้าเทรเบิลแชมป์ในฤดูกาล 2013–14 ต่อมาเขาย้ายไปอัตเลติโกเดมาดริดด้วยค่าตัว 16 ล้านยูโร กลายเป็นผู้รักษาประตูที่ค่าตัวแพงที่สุดของลาลิกาในตอนนั้น เขาได้รับรางวัลผู้รักษาประตูยอดเยี่ยมในฤดูกาล 2015–16 และมีชื่อเข้าชิงบาลงดอร์ใน ค.ศ. 2017 และ 2018
พระนางชอริน
พระนางชอริน (27 เมษายน ค.ศ. 1837 - 12 มิถุนายน ค.ศ. 1878) รู้จักกันในพระนาม พระพันปีมย็องซุน (명순대비) สมเด็จพระราชินีแห่งอาณาจักรโชซ็อน พระมเหสีของพระเจ้าช็อลจง กษัตริย์ลำดับที่ 25 ของโชซ็อน
พระนามเดิม คิม โซ-ยง (ฮันกึน: 김소용, ฮันจา: 金绍容) พระราชสมภพในวันที่ 27 เมษายน ค.ศ.1837 เป็นธิดาคนโตสุดของ คิม มุน-กึน (ฮันกึน: 김문근, ฮันจา: 金汶根) และท่านผู้หญิงฮึงยัง จากตระกูลมินแห่งยอฮึง ภริยาคนที่สองของ คิม มุน-กึน
พระนางชอรินได้อภิเษกสมรสกับพระเจ้าช็อลจง ในวันที่ 17 พฤษจิกายน ค.ศ. 1851 เมื่อพระชนมายุ 24 พรรษา ในวันที่ 22 พฤษภาคม ค.ศ. 1858 พระนางชอรินได้ให้กำเนิดพระราชโอรสเพียงคนเดียวของพระเจ้าช็อลจงนามว่า ลี ยุง-จุน ที่พระราชวังชังด็อก พระราชโอรสเกิดมาดูแข็งแรงไม่เจ็บปวด แต่พระราชโอรสกลับสวรรคตอย่างกระทันหันไปในวันที่ 25 พฤษภาคม ค.ศ. 1859 ด้วยพระชนมายุเพียง 6 เดือนเท่านั้น วันต่อมา พระราชาได้ประกาศว่าพระราชโอรชสวรรคตแล้ว และได้สั่งเหล่าทหารให้ไปร่วมงานศพพระราชโอรส
จุดเริ่มต้นพระเจ้าโกจง.
ในวันที่ 16 มกราคม ค.ศ. 1864 พระเจ้าช็อลจงเสด็จสวรรคตโดยไม่มีรัชทายาท ซึ่งในขณะดังกล่าวกลุ่มอันดง คิม เป็นกลุ่มที่ทรงอำนาจทางการเมืองมากที่สุด ซึ่งได้มาจากการสมรสกับราชวงศ์ลี การเลือกกษัตริย์พระองค์ต่อไปอยู้ในอำนาจของพระมเหสีหม้ายสามพระองค์ คือ พระนางซินจ็อง พระพันปีหลวง พระราชมารดาของพระเจ้าฮ็อนจง, พระนางฮโยจ็อง พระพันปีหลวง พระมเหสีของพระเจ้าฮ็อนจง และพระราชินีซอริน พระมเหสีของพระเจ้าช็อลจง แต่ผู้ที่มีสิทธิ์เลือกตามธรรมเนียมที่แท้จริงคือ พระนางซินจ็อง พระพันปีหลวง เนื่องจากเป็นพระพันปีหลวงที่มีอาวุโสสูงสุด ซึ่งมาจากกลุ่มพุงยัง โจ และเป็นกลุ่มที่เป็นศัตรูทางการเมืองของพระนางชอริน ที่อยู่ในกลุ่มอันดง คิม
ในขณะที่พระเจ้าช็อลจงประชวรหนัก ลี ฮา-อึง ซึ่งสืบเชื้อสายมาจาก พระเจ้าอินโจ ซึ่งพระบิดาของเขาเป็นบุตรบุญธรรมขององค์ชายอึนซิน พระราชนัดดาของพระเจ้าย็องโจแห่งโชซ็อน ได้เข้าหาทางพระนางซินจ็อง ซึ่งสาขาสกุลของ ลี ฮา-ฮึง ก็ได้อยู่ในสายที่จะสืบราชสมบัติได้ และเป็นสายที่อยู่รอดจากวิกฤติทางการเมืองในขณะนั้น และไม่ได้สร้างความขัดแย้งกับผู้ใด แต่ตัว ลี ฮา-อึง ก็ไม่มีสิทธิขึ้นครองราชสมบัติตามกฎมณเฑียรบาล ซึ่งกำหนดไว้ว่า ผู้ที่จะเป็นรัชทายาทสืบต่อราชสมบัติจากกษัตริย์พระองค์ก่อนต้องเป็นบุคคลรุ่นหลังจากกษัตริย์พระองค์ก่อน ทำให้ ลี อย็อง-บ๊ก โอรสของ ลี ฮา-อึง ซึ่งเป็นบุคคลรุ่นหลังพระเจ้าช็อลจง มีสิทธิที่จะสืบราชสมบัติ
พระนางซินจ็อง แห่งกลุ่มพุงยัง โจ มองเห็นว่าอี มย็อง-บก ซึ่งขณะนั้นอายุ 12 พรรษา ไม่สามารถที่จะบริหารราชการด้วยพระองค์เองจนกระทั่งถึงอายุที่เหมาะสม และกลุ่มพุงยัง โจ หวังว่าจะใช้อิทธิพลของตนผ่าน ลี ฮา-อึง ซึ่งจะทำหน้าที่เป็นผู้สำเร็จราชการแทนพระองค์เมื่อ ลี ม็อง-บก ขึ้นครองราชย์ ในไม่ช้าข่าวการสวรรคตของพระเจ้าช็อลจง ก็มาถึงหู ลี ฮา-อึง จากสายลับของตนอยู่ในวัง จากนั้น ลี ฮา-อึง และกลุ่มพุงยัง โจ ก็ได้เข้าครอบครองตราประทับของราชวงศ์ ซึ่งเป็นสัญลักษณ์ตามกฎหมายโดยชอบธรรม ถ้าผู้มีไว้ในครอบครองจะได้รับความชอบธรรมและการยอมรับจากกลุ่มชนชั้นสูง ซึ่งมีอำนาจอย่างเด็กขาดที่จะเลือกกษัตริย์พระองค์ต่อไป ในเวลาที่พระเจ้าช็อลจงสวรรคต ตราประทับอยู่กับพระนางซินจ็อง ทำให้อำนาจโดยชอบธรรมที่จะเลือกกษัตริย์องค์ต่อไปของพระนางซอริน และกลุ่มอันดง คิม หมดลง
ในวันที่ 16 มกราคม ค.ศ. 1864 ลี มย็อง-บก ได้รับการสถาปนาเป็นองค์ชายอิ๊กซ็อง โดยพระนางซินจ็อง วันต่อมา ลี ฮา-อึง ได้รับการสถาปนาเป็น แทว็อนกุนฮึงซ็อน ต่อมาในวันที่ 21 มกราคม ค.ศ. 1864 องค์ชายอิ๊กซ็อง ได้ขึ้นครองราชย์เป็น พระเจ้าโกจง และพระนางซินจ็อง ได้เป็นผู้สำเร็จราชการแทนพระองค์ โดย ลี มย็อง-บก ได้รับเลือกเป็นกษัตริย์ด้วยเหตุผลว่า "เป็นทายาทสืบหลายโลหิตของสกุลลี ที่ยังมีชีวิตอยู่และเหมาะสม ประกอบกับมีสายโลหิตใกล้ชิดกับราชวงศ์"
พระนางชอริน สิ้นพระชนม์เมื่อวันที่ 21 มิถุนายน ค.ศ. 1878 ที่พระราชวังคย็องบก อาณาจักรโชซ็อน ทรงมีพระชนมายุเพียง 41 พรรษา พระศพถูกนำไปฝังที่สุสานหลวงราชวงศ์โชซ็อน สุสานซอซัมนัง พระราชสุสานเยลึง เคียงคู่กับพระเจ้าช็อลจง
2001; Empress Myeongseong (เมียงซอง จักรพรรดินีที่โลกลืม) แสดงโดย ยู ฮเย-ยอง
2020; (รักวุ่นวาย นายมเหสีหลงยุค) แสดงโดย ชิน ฮเย-ซ็อน
กองเรือทุ่นระเบิด กองเรือยุทธการ
กองเรือทุ่นระเบิด กองเรือยุทธการ (อักษรย่อ: กทบ.กร.; ) เป็นกองเรือที่มีบทบาทสำคัญในการสงครามทุ่นระเบิดของกองทัพเรือไทย โดยมีผู้บัญชาการคนปัจจุบันคือพลเรือตรี ธาดาวุธ  ทัดพิทักษ์กุลรองผู้บัญชาการได้แก่ นาวาเอก วิชาญ วันทนียกุล และ นาวาเอก สุชาต นุชนารถ
ปี พ.ศ. 2446 ปลายรัชสมัยพระบาทสมเด็จพระจุลจอมเกล้าเจ้าอยู่หัว กรมทหารเรือได้กำหนดให้มี "กองทุ่นระเบิด"
จากนั้น ในปี พ.ศ. 2485 สมัยสงครามโลกครั้งที่สอง เรือดำน้ำสหรัฐได้เข้ามาวางทุ่นระเบิดบริเวณเกาะริ้น, เกาะคราม และเกาะสีชัง ส่งผลให้เรือซิดนีย์มารูของประเทศญี่ปุ่นซึ่งเป็นพันธมิตรกับประเทศไทยในขณะนั้น ได้รับความเสียหายอย่างหนัก รวมถึงเรือสินค้าและเรือประมงไม่กล้าออกทะเล
กองทัพเรือไทยจึงลงคำสั่งให้เรือหลวงจวง (ลำเก่า) กับเรือประมงจำนวนหนึ่งเป็นหมู่เรือกวาดทุ่นระเบิด โดยออกปฏิบัติการวันที่ 22 ธันวาคม พ.ศ. 2485 ถึงวันที่ 22 มกราคม พ.ศ. 2486 นับเป็นการกวาดทุ่นระเบิดครั้งแรก ที่มีการบันทึกไว้เป็นหลักฐาน จึงได้มีการถือเอาวันที่ 22 ธันวาคมของทุกปี เป็นวันคล้ายวันสถาปนากองเรือทุ่นระเบิด
ต่อมา เครื่องบินของฝ่ายสัมพันธมิตรในสงครามโลกครั้งที่สองได้เข้ามาวางทุ่นระเบิดในแม่น้ำเจ้าพระยา ทางกองทัพเรือไทยจึงได้ลงคำสั่งจัดตั้งกองกวาดทุ่นระเบิดในแม่น้ำเมื่อวันที่ 25 มกราคม พ.ศ. 2487
ครั้นเมื่อวันที่ 29 มิถุนายน พ.ศ. 2494 ชื่อ "กองเรือทุ่นระเบิด กองเรือยุทธการ" ได้ปรากฏครั้งแรกเมื่อย้ายกองเรือจากกรุงเทพมหานคร ไปรวมอยู่ที่อำเภอสัตหีบ จังหวัดชลบุรี
การฝึกสำคัญ อาทิ การฝึกความพร้อมรบร่วมกันทางทะเล (; อักษรย่อ: CARAT) และการฝึกผสมต่อต้านทุ่นระเบิดภาคพื้นแปซิฟิกตะวันตก (; อักษรย่อ: WP MCMEX) ที่กองเรือทุ่นระเบิดได้จัดหมู่เรือ เพื่อร่วมฝึก ณ ประเทศสิงคโปร์
ในปี พ.ศ. 2562 กองเรือทุ่นระเบิด กองเรือยุทธการ ได้ทำการฝึกวางทุ่นระเบิดทอดประจำที่ ปราบเรือดำน้ำแบบล่องหน เอ็มไอ 9 (Mi9) จำนวน 2 ลูก นับเป็นครั้งแรกของกองทัพเรือที่จุดระเบิดทุ่นระเบิดจริงในทะเลฝั่งอันดามัน โดยเป็นทุ่นระเบิดที่กองทัพเรือผลิตใช้เอง
เมื่อครั้งอุทกภัยในประเทศไทย พ.ศ. 2554 กองเรือทุ่นระเบิดได้ส่งกำลังเข้าช่วยเหลือผู้ประสบอุทกภัยที่จังหวัดพระนครศรีอยุธยา รวมถึงกรุงเทพมหานครและปริมณฑล นอกจากนี้ ในเดือนกรกฎาคม พ.ศ. 2560 กองเรือทุ่นระเบิด กองเรือยุทธการ และการประปานครหลวง ได้ร่วมทำกิจกรรมปลูกป่าชายเลนเฉลิมพระเกียรติฯ จำนวน 450 ต้น
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562